ยอดติดโควิดใหม่วันนี้ 39 ราย ในประเทศ 28 มาจากตปท. 11 ติดเชื้อสะสม 28,773 คน
"ศบค." เผยยอดติดโควิดใหม่วันนี้ 39 ราย ในประเทศ 28 มาจากตปท. 11 ติดเชื้อสะสม 28,773 คน
"ศบค." เผยยอดติดโควิดใหม่วันนี้ 39 ราย ในประเทศ 28 มาจากตปท. 11 ติดเชื้อสะสม 28,773 คน
29 มี.ค. 2564

พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (29 มี.ค.64) ระบุ พบผู้ป่วยยืนยันติดเชื้อรายใหม่ 39 ราย ในจำนวนนี้แบ่งเป็นผู้ติดเชื้อในประเทศ 28 ราย และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 11 ราย
โดยในส่วนของผู้ติดเชื้อในประเทศจำนวน 28 รายนี้ กระจายอยู่ใน 5 จังหวัด ประกอบด้วย กรุงเทพมหานคร กาฬสินธุ์ มหาสารคาม สมุทรสาคร ราชบุรี
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 28,773 ราย รักษาหายป่วยเพิ่ม 74 ราย รักษาหายแล้วรวม 27,313 ราย ยังรักษาอยู่ 1,366 ราย ไม่มีผู้เสียชีวิต เสียชีวิตสะสมอยู่ที่ 94 ราย

